### 7.      Orientering om afslutning af anlægsprojekter fra 2012-2015

**Åbent**

Sagsnr.: 326-2016-19854       J.nr.: 00.30.08            Dokumentnr.:
326-2016-142538

**Sagstype**

Orientering.

**Resume og sagens baggrund**

Det tekniske område har i 2014 og 2015 arbejdet med at skabe
overblik over og gennemføre anlægsprojekter, der enten allerede var igangsat
eller skulle igangsættes. En stor del af projekterne fra 2012-2015 er nu enten
afsluttet eller afventer en endelig færdiggørelse i form af for eksempel
slidlag, beplantning eller lignende.

**Indstillinger**

Direktøren indstiller, at orienteringen tages til
efterretning.

**Behandling**

Teknik- og Miljøudvalget.

**Sagsfremstilling**

Det tekniske område har i 2014 og 2015 arbejdet med at skabe
overblik over og gennemføre anlægsprojekter, der enten allerede var igangsat
eller skulle igangsættes. Teknik- og Miljøudvalget har på udvalgsmøder i 2014
og 2015 drøftet og prioriteret gennemførelse af projekterne særligt på vej- og
parkområdet.

En stor del af projekterne fra 2012-2015 er nu enten helt afsluttet
eller afventer endelig færdiggørelse i form af for eksempel slidlag,
beplantning eller lignende.

Bilag 1 er en oversigt over anlægsprojekter, der blev
afsluttet i forbindelse med regnskabsafslutningen for 2015. På det tekniske
område blev der i alt afsluttet anlægsprojekter med et samlet mindreforbrug på
0,9 mio. kr.

Bilag 2 er en oversigt over igangværende anlægsprojekter på
det tekniske område med angivelse af, om det enkelte projekt kan afsluttes i
2016, eller om det må forventes at skulle fortsætte i 2017.

Budgetopfølgningen pr. 30. april 2016 viser et mindreforbrug
på anlægsprojekterne på 3,4 mio. kr.

Bilag 2 indeholder ikke rådighedsbeløb eller
anlægsbevillinger vedrørende budget 2016, men er kun anlægsbevillinger fra 2015
og tidligere.

Det bemærkes, at anlægsbevillingen til asfaltprojekterne er
en samlet bevilling, der blev givet i forbindelse med indgåelse af funktions-
og partneringskontrakten. Et eventuelt mindreforbrug i et år vil derfor ikke kunne
tilføres de likvide aktiver, da den totale ramme skal ses i sammenhæng med
kontrakten over alle 15 år.

To anlægsprojekter (Disponering af restarealer vedr.
byggemodning [adresse] og Færdiggørelse af byggemodninger) forventes videreført
til 2017.

**Økonomiske konsekvenser**

Der forventes i 2016 at blive afsluttet anlægsprojekter med
et samlet mindreforbrug i størrelsesordenen 3,4 mio. kr.

**Bilag**

|  |  |
| --- | --- |
| Bilag 1 - Oversigt over anlægsprojekter afsluttet i 2015 | 326-2016-144039 |
| Bilag 2 - Oversigt over anlægsprojekter | 326-2016-187193 |